pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธอส. จัดแผง 4 โปรแรง!! สินเชื่อบ้านดอกเบี้ยปีแรกเพียง 2.60% ต่อปี ลุ้น Surprise ดอกเบี้ยต่ำสุด ๆ ในช่วง Golden Minute ที่งาน Money Expo กรุงเทพฯ 2022
วันพฤหัสบดีที่ 12 พฤษภาคม 2565
ธอส. จัดแผง 4 โปรแรง!! สินเชื่อบ้านดอกเบี้ยปีแรกเพียง 2.60% ต่อปี ลุ้น Surprise ดอกเบี้ยต่ําสุด ๆ  ในช่วง Golden Minute ที่งาน Money Expo กรุงเทพฯ 2022
ธอส. ร่วมงาน “มหกรรมการเงินกรุงเทพฯ ครั้งที่ 22 Money Expo 2022” จัดขึ้นวันที่ 12-15 พฤษภาคม 2565 @อิมแพค เมืองทองธานี
ธนาคารอาคารสงเคราะห์ รวบรวม 4 ผลิตภัณฑ์ทางการเงิน และโปรโมชั่นสุดพิเศษร่วมงาน “มหกรรมการเงินกรุงเทพฯ ครั้งที่ 22 Money Expo 2022” นําโดยสินเชื่อบ้านอัตราดอกเบี้ยต่ําปีแรก 2.60% ต่อปี พร้อมลุ้น Surprise สินเชื่อช่วง Golden Minute อัตราดอกเบี้ยต่ําสุด ๆ สลากออมทรัพย์ ธอส. ลุ้นรางวัลสูงสุดถึง 2 ล้านบาท บ้านมือสองคุณภาพดีกว่า 230 รายการ ราคาขายต่ําสุดเพียง 175,000 บาท และลุ้นรับของที่ระลึกมากมาย จัดขึ้นวันที่ 12-15 พฤษภาคม 2565 @อิมแพค เมืองทองธานี
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. ร่วมงาน “มหกรรมการเงินกรุงเทพฯ ครั้งที่ 22 Money Expo 2022” เพื่อเพิ่มโอกาสให้ประชาชนในกรุงเทพฯ และปริมณฑล ได้เข้าถึงผลิตภัณฑ์ทางการเงินของธนาคารได้มากขึ้น ด้วย 4 โปรโมชั่นสุดพิเศษ 1.สินเชื่อบ้านอัตราดอกเบี้ยต่ําปีแรก 2.60% ต่อปี เฉลี่ย 3 ปีแรกเพียง 2.917% ผ่อนชําระนานสูงสุดถึง 40 ปี ให้กู้ครอบคลุมทุกวัตถุประสงค์หลัก อาทิ ซื้อบ้าน/คอนโดมิเนียม ปลูกสร้าง และรีไฟแนนซ์ จองสิทธิ์ภายในงาน ยื่นคําขอกู้ตั้งแต่วันที่ 12 พฤษภาคม – 15 มิถุนายน 2565 และทํานิติกรรมภายในวันที่ 29 กรกฎาคม 2565 2.นาทีทอง Golden Minute พบกับ Surprise สินเชื่อบ้านอัตราดอกเบี้ยต่ําสุด ๆ เปิดจองสิทธิ์ผ่าน Mobile Application : GHB ALL ในวันอาทิตย์ที่ 15 พฤษภาคม 2565 ระหว่างเวลา 15.00-15.15 น. จองก่อนได้ก่อน กรอบวงเงินจํากัด
3.สลากออมทรัพย์ ธอส. ให้ผลตอบแทนดี โอกาสถูกรางวัลสูง นําโดย ชุดขาลเพิ่มพูน หน่วยละ 1,000 บาท ผลตอบแทนหน้าสลาก 0.30% ต่อปี และมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี (เงื่อนไขเป็นไปตามที่ธนาคารกําหนด) พร้อมโอกาสลุ้นรางวัลที่ 1 มูลค่ารางวัลละ 2 ล้านบาท และ
4.บ้านมือสอง ธอส. คุณภาพดี ทําเลเด่น ในกรุงเทพฯ ปทุมธานี นนทบุรี และสมุทรปราการ กว่า 230 รายการ จําหน่ายพร้อมส่วนลดสูงสุด 30% จากราคาปกติ ราคาขายต่ําสุดเพียง 175,000 บาท พร้อมสิทธิ์ผ่อนดาวน์ดอกเบี้ย 0% ต่อปี นานสูงสุดถึง 24 เดือน
ทั้งนี้ ลูกค้าที่ใช้บริการผลิตภัณฑ์การเงินตามเงื่อนไขและระยะเวลาที่ธนาคารกําหนด ได้รับของที่ระลึกฟรี!! อาทิ บัตรกํานัลห้องพัก เครื่องอุ่นถ้วยกาแฟ และกระเป๋าพับอเนกประสงค์ โดยมหกรรมการเงินกรุงเทพฯ ครั้งที่ 22 จะจัดขึ้นระหว่างวันที่ 12-15 พฤษภาคม 2565 @อิมแพค เมืองทองธานี สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL และ www.ghbank.co.th
รัฐบาลไทย-ข่าวทำเนียบรัฐบาล-ระดมพลแก้ไขปัญหาด่านผลไม้
วันศุกร์ที่ 31 ธันวาคม 2564
ระดมพลแก้ไขปัญหาด่านผลไม้
ระดมพลแก้ไขปัญหาด่านผลไม้ติดขัดและโอกาสการขนส่งทางรถไฟ ไทย-ลาว-จีน
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะทํางานจัดทําแผนการแก้ไขปัญหาผลไม้เศรษฐกิจล่วงหน้าทั้งระบบ(เฉพาะกิจ)ซึ่งได้รับมอบหมายจากดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ได้ประชุมคณะทํางานฯเป็นการเฉพาะกิจในการแก้ปัญหาและการพัฒนาระบบการขนส่งผลไม้และระบบCold Chainพร้อมด้วยนายอําพันธุ์เวฬุตันติรองปลัดกระทรวงเกษตรและสหกรณ์นายยุคลชนะวัฒน์ปัญญาคณะที่ปรึกษารัฐมนตรีว่าการกระทรวงเกษตรและสหกรณ์และผู้แทนคณะทํางานฯจากกรมส่งเสริมการเกษตรกรมส่งเสริมสหกรณ์กรมวิชาการเกษตรกรมการค้าภายในกรมส่งเสริมการค้าระหว่างประเทศสํานักงานที่ปรึกษาการเกษตรต่างประเทศประจํากรุงปักกิ่งนครกว่างโจวนครเซี่ยงไฮ้นายชาญศักดิ์ชื่นชมรองกรรมการผู้จัดการใหญ่วิศวกรรมและโครงสร้างพื้นฐานบริษัทปตท.จํากัด(มหาชน)นายพงษ์ทรวิเศษสุวรรณรองกรรมการผู้จัดการใหญ่ด้านธุรกิจขนส่งและโลจิสติกส์บริษัทไปรษณีย์ไทยจํากัดนายสุวิทย์รัตนจินดาประธานสมาพันธ์ผู้ให้บริการโลจิสติกส์ไทยสมาคมผู้ค้าและผู้ส่งออกผลไม้ไทยสมาคมทุเรียนไทยบริษัทเวียงจันทน์โลจิสติกส์ปาร์ค-ท่าบกท่านาแล้งบริษัทอินเตอร์เอ็กเพรสบริษัทสตีเวีย(Nitrogen Freezer)โดยมีสํานักงานเศรษฐกิจการเกษตรเป็นฝ่ายเลขานุการคณะทํางานฯ
รัฐบาลไทย-ข่าวทำเนียบรัฐบาล-ครม. ผ่านมาตรการภาษี จูงใจร่วมบริจาคศิริราชมูลนิธิ – มูลนิธิจุฬาภรณ์ ผ่านระบบ e-Donation ลดหย่อนได้ 2 เท่า
วันอังคารที่ 30 พฤศจิกายน 2564
ครม. ผ่านมาตรการภาษี จูงใจร่วมบริจาคศิริราชมูลนิธิ – มูลนิธิจุฬาภรณ์ ผ่านระบบ e-Donation ลดหย่อนได้ 2 เท่า
ครม. ผ่านมาตรการภาษี จูงใจร่วมบริจาคศิริราชมูลนิธิ – มูลนิธิจุฬาภรณ์ ผ่านระบบ e-Donation ลดหย่อนได้ 2 เท่า
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 30 พฤศจิกายน 2564 ว่า ครม.อนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร ฉบับที่.. พ.ศ. .... ตามที่กระทรวงการคลังเสนอ ซึ่งเป็นมาตรการภาษีเพื่อส่งเสริมให้ประชาชนและภาคเอกชนร่วมบริจาคด้านสาธารณสุข โดยมีสาระสําคัญเป็นการยกเว้นภาษีเงินได้ให้แก่บุคคลธรรมดาและบริษัทห้างหุ้นส่วนนิติบุคคลที่บริจาคเงินหรือทรัพย์สินให้แก่ศิริราชมูลนิธิหรือมูลนิธิจุฬาภรณ์ ผ่านระบบบริจาคอิเล็กทรอนิกส์ (e-Donation) ของกรมสรรพากร ตั้งแต่วันที่ ครม.มีมติเห็นชอบจนถึงวันที่ 31 ธันวาคม พ.ศ.2565 ดังนี้
1. บุคคลธรรมดา ให้ยกเว้นภาษีเงินได้สําหรับเงินได้พึงประเมินหลังจากหักค่าใช้จ่ายและหักลดหย่อนเป็นจํานวน 2 เท่าของจํานวนเงินที่บริจาค แต่ไม่เกินร้อยละ 10 ของเงินได้พึงประเมินหลังหักค่าใช้จ่ายและค่าลดหย่อนอื่น
2. บริษัทหรือห้างหุ้นส่วนนิติบุคคล ให้ยกเว้นภาษีเงินได้สําหรับเงินได้เป็นจํานวน 2 เท่าของรายจ่ายที่บริจาค ไม่ว่าจะได้จ่ายเป็นเงินหรือทรัพย์สิน แต่ต้องไม่เกินร้อยละ 10 ของกําไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์และรายจ่ายเพื่อการศึกษาหรือเพื่อการกีฬา
3. บุคคลธรรมดาหรือบริษัทหรือห้างหุ้นส่วนนิติบุคคล ให้ยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ สําหรับเงินได้ที่ได้รับจากการโอนทรัพย์สิน หรือการขายสินค้า หรือสําหรับการกระทําตราสารอันเนื่องมาจากการบริจาคให้แก่มูลนิธิดังกล่าว
นางสาวรัชดา กล่าวด้วยว่า แม้มาตรการทางภาษีนี้จะทําให้รัฐสูญเสียรายได้ประมาณปีละ 300 ล้านบาท แต่จะเป็นประโยชน์ในการส่งเสริมให้ประชาชนและภาคเอกชนมีส่วนร่วมในการบริจาคด้านสาธารณสุขให้แก่ศิริราชมูลนิธิหรือมูลนิธิจุฬาภรณ์ ซึ่งจะช่วยเพิ่มประสิทธิภาพการรักษาพยาบาลในช่วงการระบาดของโรคโควิด-19 ได้อีกทางหนึ่งด้วย
รัฐบาลไทย-ข่าวทำเนียบรัฐบาล-รัฐบาลจัดให้! ขยายระบบดูแลผู้ป่วยโควิด19ใช้สิทธิข้าราชการ พบหมอผ่านระบบออนไลน์ได้แล้ว จัดยาตามอาการส่งถึงบ้านฟรี
วันจันทร์ที่ 8 สิงหาคม 2565
รัฐบาลจัดให้! ขยายระบบดูแลผู้ป่วยโควิด19ใช้สิทธิข้าราชการ พบหมอผ่านระบบออนไลน์ได้แล้ว จัดยาตามอาการส่งถึงบ้านฟรี
สปสช.ร่วมกรมบัญชีกลาง ขยายระบบดูแลผู้ป่วยโควิด19 สิทธิข้าราชการ พบหมอออนไลน์ผ่านสามแอปพลิเคชัน หรือจะรับยาตามโครงการ เจอ-แจก-จบ เช่นเดียวกับประกันสังคมและสิทธิบัตรทองก็ได้
วันที่ 8 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากสถานการณ์ผู้ติดเชื้อโควิด19 ที่มีจํานวนเพิ่มมากขึ้นแต่อาการไม่รุนแรง รัฐบาลได้มุ่งมั่นจัดระบบการให้บริการทางการแพทย์ให้เพียงพอต่อความต้องการและเป็นไปอย่างมีคุณภาพ ที่ผ่านมาได้เสริมการให้บริการระบบ Telemedicine หรือพบแพทย์ออนไลน์ ซึ่งมีผู้ใช้บริการเพิ่มขึ้นเรื่อยๆ และขณะนี้ ทางสํานักงานหลักประกันสุขภาพแห่งชาติ (สปสช.) ได้ประสานกับกรมบัญชีกลาง เพื่อให้ผู้ป่วยโควิดที่มีสิทธิรักษาพยาบาลสวัสดิการข้าราชการ ทั้งผู้ที่ไม่ใช่กลุ่มเสี่ยงและผู้ที่อยู่ในกลุ่ม 608 สามารถเข้ารับบริการรักษาพยาบาลในระบบ Telemedicine ได้แล้ว โดยไม่เสียค่าใช้จ่ายใดๆ จากเดิมที่ให้เฉพาะผู้ป่วยสิทธิบัตรทองเท่านั้น
ผู้ป่วยที่ต้องการเข้ารับบริการ Telemedicine จะต้องดาวน์โหลดแอปพลิเคชัน เมื่อลงทะเบียนก็จะได้พบแพทย์ผ่านออนไลน์ และรับยารักษาตามอาการ หากแพทย์มีความเห็นว่าอาการเข้าเกณฑ์ที่ได้รับยาฟาวิพิราเวียร์หรือโมนูลพิราเวียร์ ก็จะมีการจัดส่งยาให้ถึงที่บ้าน โดยเป็นยาที่ได้รับการสนับสนุนจากกระทรวงสาธารณสุข ทั้งนี้ พื้นที่การดูแลของแต่ละแอปพลิเคชันจะแตกต่างกัน ซึ่งแอป Clicknic (คลิกนิก) จะรับดูแลทั้งผู้ป่วยโควิดกลุ่มอาการสีเขียว และผู้ป่วยโควิดที่เป็นกลุ่มเสี่ยง 608 โดยให้บริการทั่วประเทศ ขณะที่แอป MorDee (หมอดี) และแอป Good Doctor (กู๊ด ด็อกเตอร์) จะดูแลผู้ป่วยโควิดกลุ่มอาการสีเขียว แต่ไม่รับกลุ่ม 608 และดูแลเฉพาะในพื้นที่ กทม. และปริมณฑล 5 จังหวัด (นนทบุรี ปทุมธานี นครปฐม สมุทรปราการ และสมุทรสาคร)
มากไปกว่านั้น ผู้ป่วยโควิด19 สิทธิข้าราชการ สามารถรับยาโควิด19 แบบเจอ-แจก-จบ จากร้านยาที่ร่วมโครงการกับ สปสช.ทั่วประเทศได้แล้ว ซึ่งก่อนหน้าได้เพิ่มการครอบคลุมสิทธิประกันสังคม จากที่เริ่มแรกครอบคลุมเฉพาะสิทธิบัตรทองเท่านั้น ซึ่งขั้นตอนการดําเนินการคือ 1) ติดต่อร้านยาที่เข้าร่วมโครงการเพื่อส่งผลตรวจ ATK คู่กับบัตรประชาชนผ่านไลน์ของร้านยา 2) ร้านยาซักประวัติข้อมูลทั่วไป แนะนําและให้คําปรึกษาการใช้ยา 3) ญาติหรือคนอื่นมารับแทน ไม่มีการจัดส่งยาทางไปรษณีย์ ทั้งนี้ ผู้ป่วยโควิดทั้งสิทธิข้าราชการ ประกันสังคมและสิทธิบัตรทอง สามารถตรวจสอบรายชื่อร้านยาที่เข้าร่วมโครงการกับ สปสช. ได้ที่ https://www.nhso.go.th/downloads/197
นางสาวรัชดา กล่าวด้วยว่า กระบวนการดูแลระบบ Telemedicine ที่รัฐบาลจัดให้นี้ ไม่ต่างจากการไปรับบริการที่โรงพยาบาล เพียงแต่ทุกอย่างทําผ่านออนไลน์ ซึ่งจะช่วยอํานวยความสะดวกแก่ผู้ป่วยได้มาก ที่สําคัญลดการไปแออัดที่โรงพยาบาล ไม่เสี่ยงต่อกระจายเชื้อ และการติดเชื้อของญาติที่พาผู้ป่วยไปโรงพยาบาล
รัฐบาลไทย-ข่าวทำเนียบรัฐบาล-กทม. เปิด “คลินิกมลพิษทางอากาศ” ใน 5 รพ. รักษาอาการป่วยจากฝุ่นละออง ช่วงฤดูหนาว
วันพฤหัสบดีที่ 20 มกราคม 2565
กทม. เปิด “คลินิกมลพิษทางอากาศ” ใน 5 รพ. รักษาอาการป่วยจากฝุ่นละออง ช่วงฤดูหนาว
.....
กทม. เปิด คลินิกมลพิษทางอากาศ รับหน้าหนาวซึ่งเป็นช่วงสภาพอากาศปิด ฝุ่นเยอะขึ้น เพื่อให้บริการตรวจรักษาอาการป่วยจากฝุ่นละอองขนาดเล็กแก่ประชาชน โดยเฉพาะกลุ่มเสี่ยง เช่น เด็กเล็ก สตรีมีครรภ์ ผู้มีโรคภูมิแพ้ หอบหืด เยื่อบุตาอักเสบ โรคหัวใจและหลอดเลือด รวมถึงผู้ที่ต้องทํางานกลางแจ้งเป็นเวลานาน เข้าคําปรึกษาและการตรวจรักษาได้ที่ รพ.ตากสิน รพ.สิรินธร รพ.กลาง รพ.ราชพิพัฒน์ และ รพ.เจริญกรุงประชารักษ์
.
พร้อมทั้งติดตั้งเครื่องวัดค่าฝุ่นละอองตามจุดต่าง ๆ ทั่ว กทม. ให้ประชาชนติดตามสถานการณ์และข่าวสารการแจ้งเตือนได้ผ่านแอปพลิเคชัน AirฺBKK หรือทางเว็บไซต์www.bangkokairquality.comและwww.air4bangkok.com
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดกาญจนบุรี
วันพฤหัสบดีที่ 4 สิงหาคม 2565
ข่าวสารการลงพื้นที่ตรวจราชการ จังหวัดกาญจนบุรี
วันที่ 4 สิงหาคม 2565
นายกรัฐมนตรีพร้อมส่งเสริมการท่องเที่ยวจุดชมวิว Sky Walk ฝั่งแม่น้ําแควใหญ่ เป็นแลนด์มาร์กแห่งใหม่ของกาญจนบุรี เพื่อกระตุ้นเศรษฐกิจในพื้นที่ สร้างอาชีพและรายได้ให้กับประชาชน
นายกรัฐมนตรีสักการะพระบรมราชานุสาวรีย์สมเด็จพระนเรศวรมหาราช พร้อมผูกผ้าพระเจดีย์ยุทธหัตถี เพื่อความเป็นสิริมงคลในโอกาสเดินทางตรวจราชการ จ.กาญจนบุรี
นายกฯ ตรวจติดตามการแก้ไขปัญหาการขาดแคลนน้ําเพื่อการอุปโภคบริโภคและการเกษตร อ.ห้วยกระเจา กาญจนบุรี ยินดีกับชาวกาญจน์ที่มีแหล่งน้ําบาดาลขนาดใหญ่ คุณภาพเทียบเท่าต่างประเทศ ขอทุกภาคส่วนต่อยอดโครงการ กระจายน้ําอย่างทั่วถึง
รัฐบาลไทย-ข่าวทำเนียบรัฐบาล-"ขนมไทย" กับ "คนไทย"
วันจันทร์ที่ 8 พฤศจิกายน 2564
"ขนมไทย" กับ "คนไทย"
"ขนมไทย" กับ "คนไทย"
"ขนมไทย" กับ "คนไทย"
“ขนมไทย” เป็นอาหารหวานที่อยู่คู่คนไทยมาช้านาน มีมากมายหลายชนิด รสชาติหอมหวาน สีสันสวยงามและเป็นหนึ่งในเอกลักษณ์วัฒนธรรมไทย เพื่อสะท้อนความคิดเห็นของประชาชน สวนดุสิตโพล มหาวิทยาลัยสวนดุสิต ได้สํารวจความคิดเห็นของประชาชนทั่วประเทศ จํานวนทั้งสิ้น 1,367 คน (สํารวจทางออนไลน์) ระหว่างวันที่ 1 - 4 พฤศจิกายน 2564 สรุปผลได้ ดังนี้
1. คนไทยคิดอย่างไรกับ“ขนมไทย”
อันดับ 1
มีประวัติยาวนาน เป็นเอกลักษณ์ของไทย
86.16%
อันดับ 2
สะท้อนให้เห็นวัฒนธรรมประเพณีไทย
73.87%
อันดับ 3
ขั้นตอนการทํามีความปราณีต ละเอียด
67.64%
อันดับ 4
รสชาติอร่อย หอมหวาน สีสันสวยงาม
63.18%
อันดับ 5
ขนมแต่ละชนิดมีคุณค่า และความหมายที่แตกต่างกัน
62.74%
2. ความชอบ “ขนมไทย”
ค่อนข้างชอบ 42.34% ชอบมาก 38.49% ไม่ค่อยชอบ 15.25% ไม่ชอบ 3.92%
3. การรับประทาน“ขนมไทย”
นาน ๆ ครั้ง 45.65% สัปดาห์ละ 2-3 ครั้ง 44.73% ทุกวัน 9.62%
4. ค่าใช้จ่ายในการซื้อ “ขนมไทย” ต่อครั้ง
น้อยกว่า 100 บาท 53.61% 101 - 300 บาท 38.88% 301 - 500 บาท 5.35% 501 บาทขึ้นไป 2.16%
5. “5 อันดับขนมไทย” ที่คนไทยชื่นชอบ และอยากเรียนทําขนม
ที่
“ขนมไทย” ที่ชื่นชอบ
ภาพรวม
ที่
“ขนมไทย” ที่อยากเรียนทํา
ภาพรวม
รัฐบาลไทย-ข่าวทำเนียบรัฐบาล-สำนักงานสลาก เผยการจำหน่ายสลากดิจิทัล งวดวันที่ 1 ก.ค.65 จำนวน 5.15 ล้านฉบับ จำหน่ายหมดแล้ว มีผู้ซื้อ 987,786 ราย
วันจันทร์ที่ 20 มิถุนายน 2565
สํานักงานสลาก เผยการจําหน่ายสลากดิจิทัล งวดวันที่ 1 ก.ค.65 จํานวน 5.15 ล้านฉบับ  จําหน่ายหมดแล้ว  มีผู้ซื้อ 987,786 ราย
การจําหน่ายสลากผ่านแอปเป๋าตัง หรือ สลากดิจิทัล งวดวันที่ 1 กรกฎาคม 2565 ซึ่งเป็นการจําหน่ายงวดที่สอง จํานวน 5,151,500 ฉบับ ขณะนี้ ได้จําหน่ายหมดแล้ว มีผู้ซื้อ 987,786 ราย
วันนี้ (19 มิถุนายน 2565) เวลา 09.30 น. นายลวรณ แสงสนิท อธิบดีกรมสรรพากร ในฐานะประธานกรรมการสลากกินแบ่งรัฐบาล เปิดเผยว่า การจําหน่ายสลากผ่านแอปเป๋าตัง หรือ สลากดิจิทัล งวดวันที่ 1 กรกฎาคม 2565 ซึ่งเป็นการจําหน่ายงวดที่สอง จํานวน 5,151,500 ฉบับ ขณะนี้ ได้จําหน่ายหมดแล้ว มีผู้ซื้อ 987,786 ราย การจําหน่ายสลากหมดลงอย่างรวดเร็วกว่าที่คาดไว้ ผลตอบรับเป็นไปด้วยดี เนื่องจากสามารถซื้อสลากตัวเลขที่ต้องการในราคา 80 บาทได้จริง และสลากที่ซื้อก็มีการบันทึกข้อมูล ไว้แสดงสิทธิในตัวสลาก ทําให้ไม่ต้องกังวลหากสลากหาย หรือการเรียกร้องสิทธิในตัวสลาก และเมื่อถูกรางวัล จะมีการแจ้งเตือนผ่านแอปเป๋าตัง ประกอบกับขั้นตอนการรับรางวัลที่สะดวก ง่าย ไม่ยุ่งยาก
สําหรับแนวโน้มในการเพิ่มปริมาณสลากจําหน่ายผ่านแพลตฟอร์มนั้น คณะกรรมการสลากกินแบ่งรัฐบาล จะพิจารณาในการประชุมวันที่ 23 มิถุนายน 2565 โดยจะนําผลตอบรับในด้านต่างๆ ที่ผ่านมาสองงวด มาประกอบ เพื่อให้ปริมาณสลากที่จะเพิ่มขึ้น มีความเหมาะสม เป็นไปตามความต้องการของตลาด และรักษาสมดุลระหว่างผู้ค้าในระบบเก่าและระบบดิจิทัลต่อไป
รัฐบาลไทย-ข่าวทำเนียบรัฐบาล-กระทรวงมหาดไทยประชาสัมพันธ์งาน “ศิลปาชีพประทีปไทย OTOP ก้าวไกลด้วยพระบารมี ปี 2565” “นายกฯ” ชื่นชมผลิตภัณฑ์ผ้าไทย-สินค้า OTOP ผลงานหัตถศิลป์ทั่วไทย ขอบคุณทุกภาคส่วนร่วมพัฒนาสินค้า
วันอังคารที่ 9 สิงหาคม 2565
กระทรวงมหาดไทยประชาสัมพันธ์งาน “ศิลปาชีพประทีปไทย OTOP ก้าวไกลด้วยพระบารมี ปี 2565” “นายกฯ” ชื่นชมผลิตภัณฑ์ผ้าไทย-สินค้า OTOP ผลงานหัตถศิลป์ทั่วไทย ขอบคุณทุกภาคส่วนร่วมพัฒนาสินค้า
กระทรวงมหาดไทยประชาสัมพันธ์งาน “ศิลปาชีพประทีปไทย OTOP ก้าวไกลด้วยพระบารมี ปี 2565” “นายกฯ” ชื่นชมผลิตภัณฑ์ผ้าไทย-สินค้า OTOP ผลงานหัตถศิลป์ทั่วไทย ขอบคุณทุกภาคส่วนร่วมพัฒนาสินค้า OTOP เพื่อกระตุ้นเศรษฐกิจภาพรวมของประเทศให้เข้มแข็งยิ่งขึ้น
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (9 สิงหาคม 2565) เวลา 08.45 น. ณ บริเวณโถงกลาง ตึกสันติไมตรี ทําเนียบรัฐบาล พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วยคณะผู้บริหารกระทรวงมหาดไทย เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์การจัดงาน “ศิลปาชีพประทีปไทย OTOP ก้าวไกลด้วยพระบารมี” ประจําปี 2565 โดยมีนายดิสทัต โหตระกิตย์ เลขาธิการนายกรัฐมนตรี เข้าร่วมด้วย
นายกรัฐมนตรีได้เยี่ยมชมสินค้าและผลิตภัณฑ์ OTOP จากผู้ประกอบการ เช่น ชุดราตรีแฟชั่นผ้าไทย จากจังหวัดนครราชสีมา เครื่องประดับเพชรซีก จากกลุ่มชุบเงินชุบทอง ในโครงการศิลปาชีพบ้านยางน้อย จังหวัดอุบลราชธานี ผ้าไหมยกดอก จากกลุ่มลําพูนไหมไทย จังหวัดลําพูน ผ้าไหมมัดหมี่ จากกลุ่มไหมทองสุรนารี จังหวัดนครราชสีมา ผ้าตีนจก จากกลุ่มคุณหญิงผ้าทอน้ําอ่าง จังหวัดอุตรดิตถ์ กระเป๋างานผ้า ของชนเผ่าอาข่า และชุดคลุมชนเผ่าทรงโบราณ จังหวัดนนทบุรี โดยนายกรัฐมนตรีชื่นชมผลิตภัณฑ์ที่มีการออกแบบทันสมัยมากขึ้น มีการประยุกต์ลวดลายใหม่ ๆ ให้เป็นสินค้าที่น่าสนใจและมีความสวยงาม พร้อมกับขอบคุณทุกภาคส่วนที่ร่วมมือกันพัฒนาสินค้า OTOP ให้มีความสวยงาม มีมาตรฐาน เพื่อกระตุ้นเศรษฐกิจภาพรวมของประเทศให้เข้มแข็งยิ่งขึ้น
สําหรับงาน “ศิลปาชีพประทีปไทย OTOP ก้าวไกลด้วยพระบารมี ปี 2565” จัดขึ้นระหว่างวันที่ 12-20 สิงหาคม 2565 ณ อาคารชาเลนเจอร์ 1-3 ศูนย์แสดงสินค้าและการประชุม อิมแพ็ค เมืองทองธานี อําเภอปากเกร็ด จังหวัดนนทบุรี ภายใต้แนวคิด “ผ้าทอไทย สายใยแห่งพระเมตตา สร้างอาชีพปวงประชาอย่างยั่งยืน” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่มีต่อการอนุรักษ์และสืบสานภูมิปัญญาของคนไทย รวมทั้งเพื่อประชาสัมพันธ์การดําเนินงานโครงการหนึ่งตําบล หนึ่งผลิตภัณฑ์ ซึ่งถือเป็นโครงการสําคัญที่สามารถช่วยกระจายรายได้ให้กับเศรษฐกิจชุมชนฐานรากให้มีความเข้มแข็ง โดยภายในงาน จัดแสดงและจําหน่ายสินค้า OTOP ที่หลากหลายจากผู้ประกอบการกว่า 2,000 ราย เช่น โซนศิลปิน OTOP โซนผ้าไทยใส่ให้สนุก โซนตลาดกลางเส้นไหมและเส้นใยธรรมชาติ การจัดแสดงและจําหน่ายสินค้าและผลิตภัณฑ์จากมูลนิธิส่งเสริมศิลปาชีพฯ และหน่วยงานภาคี การจําหน่ายสินค้า OTOP 5 ประเภท OTOP ชวนชิม และกิจกรรมอื่น ๆ อีกมากมาย
รัฐบาลไทย-ข่าวทำเนียบรัฐบาล-กรุงไทย คว้ารางวัลจากงาน LINE Thailand Awards 2021
วันพุธที่ 20 เมษายน 2565
กรุงไทย คว้ารางวัลจากงาน LINE Thailand Awards 2021
ธนาคารกรุงไทย คว้ารางวัล Best Official Account in Finance & Insurance จากงาน LINE Thailand Awards 2021 ในฐานะองค์กรที่ประสบความสําเร็จในการสร้างสรรค์การสื่อสาร การตลาดและการโฆษณากับลูกค้าผ่านแอปพลิเคชัน LINE จาก Official Account Krungthai Connext
ธนาคารกรุงไทย คว้ารางวัล Best Official Account in Finance & Insurance จากงาน LINE Thailand Awards 2021 ในฐานะองค์กรที่ประสบความสําเร็จในการสร้างสรรค์การสื่อสาร การตลาดและการโฆษณากับลูกค้าผ่านแอปพลิเคชัน LINE จาก Official Account Krungthai Connext ที่ได้รับความนิยมอย่างสูง มียอด Engagement Rate สูงสุดในกลุ่มอุตสาหกรรมการเงินและประกัน โดยมียอด Engagement Rate เฉลี่ย 7.3 ล้านครั้งต่อเดือนจากการสร้างสรรค์แคมเปญที่เข้าถึงลูกค้าธนาคารรายบุคคลและนําเสนอผลิตภัณฑ์ที่เหมาะสม
​
Krungthai Connext เป็นบริการแจ้งเตือนทางการเงินของธนาคารกรุงไทย ตอบรับความต้องการของลูกค้าธนาคารด้วยบริการที่หลากหลาย ภายใต้คอนเซ็ปต์ “บอก เตือน จ่าย ไลน์เด้งบอกฟรี” อาทิ แจ้งเตือนยอดเงินในเข้า-ออกบัญชีกรุงไทย G Wallet บนแอปฯ เป๋าตัง สําหรับโครงการภาครัฐ เช็กยอดเงินในบัญชี บัตร Krungthai Travel Card บัตร KTC และ Inter Wallet ต่างๆ แจ้งทํารายการชําระสินเชื่อ แจ้งยอดซื้อ-ขาย- สับเปลี่ยน-ยกเลิก กองทุน KTAM บริการ ‘ช่วยเตือน’ (Smart alert) ให้คุณจ่ายบิลหรือค่าใช้จ่ายตรงเวลา รวมทั้งบัตรเครดิต KTC และสินเชื่อ นอกจากนี้ยังมีบริการจองคิวสาขา และค้นหาสาขาและ ATM ใกล้คุณ และ แชทบอทที่ตอบคําถามเกี่ยวกับผลิตภัณฑ์ธนาคาร/บริการ และโครงการภาครัฐอย่างครบครัน ส่งผลให้ในปัจจุบันมีผู้ใช้งาน Krungthai Connext ถึงกว่า 18.7 ล้านคน
รัฐบาลไทย-ข่าวทำเนียบรัฐบาล-การบริหารจัดการโรคใบด่าง คณะอนุกรรมการฯ เห็นชอบขยายเวลารับรองแปลงพันธุ์มันสำปะหลังสะอาด
วันอังคารที่ 2 พฤศจิกายน 2564
การบริหารจัดการโรคใบด่าง คณะอนุกรรมการฯ เห็นชอบขยายเวลารับรองแปลงพันธุ์มันสําปะหลังสะอาด
การบริหารจัดการโรคใบด่าง คณะอนุกรรมการฯ เห็นชอบขยายเวลารับรองแปลงพันธุ์มันสําปะหลังสะอาด เพิ่มประสิทธิภาพการควบคุมโรคใบด่างฯ
วันอังคารที่ 2 พฤศจิกายน พ.ศ. 2564 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารจัดการโรคใบด่างมันสําปะหลัง ครั้งที่ 5/2564 ผ่านระบบ Video Conference (Zoom Meeting) จากห้องประชุมกระทรวงเกษตรและสหกรณ์ โดยที่ประชุมได้รับทราบผลการดําเนินงานโครงการเพิ่มประสิทธิภาพการควบคุมโรคใบด่างมันสําปะหลังแบบครอบคลุมพื้น ซึ่งคณะรัฐมนตรีมีมติเมื่อวันที่ 14 กันยายน 2564 เห็นชอบการขยายระยะเวลาการดําเนินโครงการจากเดิมสิ้นสุดการดําเนินโครงการวันที่ 30 กันยายน 2564 เป็นสิ้นสุดวันที่ 31 มีนาคม 2565 โดยขณะนี้ เกษตรกร 5,249 ราย ทําลายต้นมันสําปะหลังที่เป็นโรคใบด่าง จํานวน 65,440.64 ไร่ และธนาคารเพื่อการเกษตรและสหกรณ์การเกษตรกร (ธ.ก.ส) โอนเงินค่าชดเชยการทําลาย เป็นเงิน 141,351,782.40 บาท เข้าบัญชีเงินฝากเกษตรกรเรียบร้อยแล้ว
สําหรับกิจกรรมการสนับสนุนพันธุ์มันสําปะหลังสะอาดให้เกษตรกรที่ได้รับผลกระทบจากโรคใบด่างมันสําปะหลังยังมีปัญหาเนื่องจากสถานการณ์อุทกภัยในหลายพื้นที่ ทําให้พื้นที่ที่สมัครเข้าร่วมแปลงพันธุ์มันสําปะหลังสะอาดได้รับผลกระทบทั้งปริมาณและชนิดพันธุ์ โดยจากการสํารวจพบว่าแปลงพันธุ์มันสําปะหลังสะอาดที่ได้รับผลกระทบจากอุทกภัยและจากสาเหตุอื่น ๆ จํานวน 18,900,610 ลํา ทําให้ไม่เพียงพอหรือสอดคล้องกับความต้องการของเกษตรกรภายใต้โครงการ ที่ประชุมจึงได้มีมติเห็นชอบ ดังนี้
1) รับสมัครแปลงพันธุ์มันสําปะหลังสะอาด จากเดิมสิ้นสุดภายใน 30 กันยายน 2564 เป็นสิ้นสุดภายใน 6 กุมภาพันธ์ 2565
2) ตรวจประเมินแปลงและบันทึกลงระบบ จากเดิมสิ้นสุดภายใน 21 กุมภาพันธ์ 2565 เป็นสิ้นสุดภายใน 6 มีนาคม 2565
3) มอบหมายฝ่ายเลขานุการฯ ดําเนินการปรับรายละเอียดคู่มือให้สอดคล้องกับการดําเนินงาน เพื่อสามารถสนับสนุนพันธุ์มันสําปะหลังสะอาดให้กับเกษตรกรภายใต้โครงการฯ ได้อย่างมีประสิทธิภาพ
พร้อมกันนี้ ที่ประชุมได้มีมติเห็นชอบมาตรการเพื่อการบริหารจัดการโรคใบด่างมันสําปะหลังที่มีความยั่งยืน และมอบหมายให้ฝ่ายเลขานุการจัดทําร่างแผนแม่บทในการขับเคลื่อนบูรณาการร่วมกันของทุกภาคส่วนในการป้องกันกําจัดโรคใบด่างมันสําปะหลังได้อย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-รมว.ยุติธรรม ประชุมผู้บริหารกระทรวงยุติธรรม ครั้งที่ ๑๑/๒๕๖๔
วันพุธที่ 23 มิถุนายน 2564
รมว.ยุติธรรม ประชุมผู้บริหารกระทรวงยุติธรรม ครั้งที่ ๑๑/๒๕๖๔
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๑/๒๕๖๔
ในวันพุธที่ ๒๓ มิถุนายน ๒๕๖๔ เวลา ๑๐.๐๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๑/๒๕๖๔ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วย ว่าที่ ร.ต.ธนกฤต จิตรอารีย์​รัตน์​ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม และผู้บริหารของหน่วยงานในสังกัดกระทรวงยุติธรรม เข้าร่วมฯ
โดยที่ประชุมได้รับทราบความคืบหน้าผลการปฏิบัติงานของหน่วยงานในสังกัดกระทรวงยุติธรรม ได้แก่ จํานวนการฉีดวัคซีนของเจ้าหน้าที่และผู้ต้องขัง การเกลี่ยย้ายผู้ต้องขังและการแต่งตั้งคณะทํางานที่มีประสบการณ์และความคืบหน้าการคํานวณมาตรฐานพื้นที่เรือนนอน และพื้นที่ใช้สอยอื่น เพื่อประกอบเหตุผลการลดความแออัดในเรือนจํา รวมทั้ง ความคืบหน้าการดําเนินงานของศูนย์เฉพาะกิจเฝ้าระวังความปลอดภัยของประชาชน (JSOC) และได้เร่งรัดการศึกษาและยกร่างกฎหมายเพื่อป้องกันอันตรายจากผู้พ้นโทษที่มีพฤติการณ์เป็นภัยต่อสังคม
รัฐบาลไทย-ข่าวทำเนียบรัฐบาล-“LINE OA หมอพร้อม” ของกระทรวงสาธารณสุข ได้รับรางวัล Line Thailand Awards 2021
วันอังคารที่ 29 มีนาคม 2565
“LINE OA หมอพร้อม” ของกระทรวงสาธารณสุข ได้รับรางวัล Line Thailand Awards 2021
กระทรวงสาธารณสุข เป็นหน่วยงานราชการหนึ่งเดียวที่ได้รับรางวัล Line Thailand Awards 2021 “Best Govtech for Thais” จากบริษัท ไลน์ คอมพานี (ประเทศไทย) จํากัด จากผลงาน Line Official Account “หมอพร้อม” ที่สร้างการเข้าถึงบริการด้านสุขภาพให้กับคนไทยทั้งประเทศ
กระทรวงสาธารณสุข เป็นหน่วยงานราชการหนึ่งเดียวที่ได้รับรางวัลLine Thailand Awards 2021 “Best Govtech for Thais” จากบริษัท ไลน์ คอมพานี (ประเทศไทย) จํากัด จากผลงาน Line Official Account “หมอพร้อม” ที่สร้างการเข้าถึงบริการด้านสุขภาพให้กับคนไทยทั้งประเทศ มีผู้ใช้งานรวมกว่า 14.5 ล้านคน
วันนี้ (29 มีนาคม 2565) ที่ สํานักงานปลัดกระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข รับมอบรางวัลLine Thailand Awards 2021 “Best Govtech for Thais” จาก บริษัท ไลน์ คอมพานี (ประเทศไทย) จํากัด โดยมี นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข ดร.นายแพทย์.พงศธร พอกเพิ่มดี นายแพทย์ทรงคุณวุฒิ (ด้านสาธารณสุข) และ นายแพทย์ภูวเดช สุระโคตร ผู้ช่วยปลัดกระทรวงสาธารณสุข ร่วมแสดงความยินดี
นายแพทย์เกียรติภูมิกล่าวว่า กระทรวงสาธารณสุข ในฐานะเจ้าของLine Official Account หมอพร้อม ได้ร่วมกับบริษัท เยลโล่ ไอเดีย จํากัด, บริษัท ไมโครซอฟต์ ประเทศไทย, บริษัท อินเตอร์เน็ต ประเทศไทย จํากัด (มหาชน),บริษัท บางกอก เมดิคอล ซอฟต์แวร์ จํากัด, บริษัท แอ็บสแตรค คอมพิวเตอร์ จํากัด และ สํานักงานกองทุนสนับสนุนการสร้างเสริมสุขภาพ (สสส.) พัฒนาระบบ “LINE Official Account หมอพร้อม” จากแพลตฟอร์มเดิมคือ LINE Official Account “MOPH Connect” เพื่อรองรับการบริหารจัดการวัคซีนในช่วงที่มีการแพร่ระบาดของโรคโควิด 19 โดยเปิดให้ประชาชนใช้งานในการจองคิวฉีดวัคซีน, รายงานและติดตามอาการไม่พึงประสงค์ของวัคซีนและออกใบรับรองการฉีดวัคซีน ตั้งแต่เดือนกุมภาพันธ์ 2564 และมีการพัฒนาบริการอื่น ๆ เพิ่มเติม อาทิ การแสดงเอกสารรับรองเกี่ยวกับโควิด 19 ทั้ง Digital Health Pass และ EU DCC, การออกใบรับรองแพทย์ดิจิทัล, Chatbot ตอบคําถามเรื่องวัคซีนและสุขภาพ, ระบบแจ้งเตือนจากโรงพยาบาล, เผยแพร่สื่ออินโฟกราฟฟิกให้ความรู้สุขภาพ ซึ่งการส่งผ่าน LINE แต่ละครั้ง จะมีผู้อ่านเฉลี่ย 60% หรือเท่ากับเข้าถึงประชาชนกว่า 8 ล้านคนทันที โดยปัจจุบันมีผู้ใช้งานรวมกว่า 14.5 ล้านคน นับเป็นหน่วยงานราชการรายแรกและรายเดียวที่ได้รับรางวัลนี้
ด้าน คุณศรีสุภาคย์ อารีวณิชกุลCorporate Business Director บริษัท ไลน์ คอมพานี (ประเทศไทย) จํากัด กล่าวว่า รางวัล LINE Thailand Awards เป็นรางวัลที่จัดตั้งขึ้นเพื่อมอบให้กับตราสินค้าหรือองค์กรต่างๆ ที่สร้างผลงานและความสําเร็จผ่านแพลตฟอร์มของ LINE Application เพื่อใช้ทําการตลาดและสื่อสารกับลูกค้า และได้พิจารณามอบรางวัล Best Govtech for Thais ให้กับกระทรวงสาธารณสุข จากการที่ LINE Official Account “หมอพร้อม” มีการสื่อสารด้านสุขภาพกับประชาชนอย่างกว้างขวาง ทําประโยชน์ให้กับคนไทยทั้งประเทศ
********************************************** 29 มีนาคม 2565
รัฐบาลไทย-ข่าวทำเนียบรัฐบาล-มท.1 สั่งการทุกจังหวัดเตรียมความพร้อมรับสถานการณ์และผลกระทบพายุโซนร้อนโกนเซิน (CONSON) พร้อมให้ความช่วยเหลือประชาชนตลอด 24 ชั่วโมง
วันจันทร์ที่ 13 กันยายน 2564
มท.1 สั่งการทุกจังหวัดเตรียมความพร้อมรับสถานการณ์และผลกระทบพายุโซนร้อนโกนเซิน (CONSON) พร้อมให้ความช่วยเหลือประชาชนตลอด 24 ชั่วโมง
มท.1 สั่งการทุกจังหวัดเตรียมความพร้อมรับสถานการณ์และผลกระทบพายุโซนร้อนโกนเซิน (CONSON) พร้อมให้ความช่วยเหลือประชาชนตลอด 24 ชั่วโมง
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า จากการติดตามสภาพอากาศร่วมกับกรมอุตุนิยมวิทยา พบว่า พายุโซนร้อนกําลังแรง "โกนเซิน" (CONSON) ขณะนี้ได้อ่อนกําลังลงเป็นพายุดีเปรสชัน และได้เคลื่อนขึ้นฝั่งบริเวณเมืองกวางงาย ประเทศเวียดนาม มีความเร็วลมสูงสุดใกล้ศูนย์กลางประมาณ 55 กิโลเมตรต่อชั่วโมง และในขณะที่ร่องมรสุมกําลังแรงพาดผ่านภาคเหนือตอนล่าง ภาคกลางตอนบน และภาคตะวันออกเฉียงเหนือ ลักษณะเช่นนี้ทําให้ประเทศไทยยังคงมีฝนตกต่อเนื่องและมีฝนตกหนักถึงหนักมากบางแห่ง อาจทําให้เกิดน้ําท่วมฉับพลันและน้ําป่าไหลหลาก นอกจากนี้ มรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทย มีกําลังแรง โดยจะทําให้ทะเลอันดามัน และอ่าวไทย มีคลื่นสูง
พลเอก อนุพงษ์ เผ่าจินดา กล่าวว่า เพื่อให้การเตรียมรับมือผลกระทบจากสถานการณ์ดังกล่าว เป็นไปอย่างมีประสิทธิภาพ จึงได้สั่งการไปยังกองอํานวยการป้องกันและบรรเทาสาธารณภัยจังหวัด ดําเนินการ 1) แจ้งเตือนให้ประชาชนที่อาศัยอยู่บริเวณพื้นที่เสี่ยงภัย ทราบถึงสถานการณ์เป็นระยะ พร้อมแจ้งแนวทางการปฏิบัติและช่องทางในการติดต่อสื่อสารเพื่อขอรับความช่วยเหลือจากภาครัฐได้ในทุกช่องทางอย่างต่อเนื่อง และให้คณะทํางานของจังหวัด ติดตาม ประเมินสถานการณ์และผลกระทบที่อาจเกิดขึ้นอย่างต่อเนื่อง 2) กําชับกองอํานวยการป้องกันและบรรเทาสาธารณภัยในแต่ละระดับ ดําเนินการตามแผนเผชิญเหตุอุทกภัย ในการแบ่งมอบพื้นที่ ภารกิจ หน่วยงานรับผิดชอบให้ชัดเจน โดยเฉพาะการจัดกําลังเจ้าหน้าที่ เครื่องจักรกลสาธารณภัย เตรียมพร้อมในพื้นที่เสี่ยงภัยไว้เป็นการล่วงหน้า เพื่อให้มีความพร้อมเผชิญเหตุในการช่วยเหลือประชาชนตลอด 24 ชั่วโมง 3) เมื่อเกิดเหตุสาธารณภัยในพื้นที่ ให้จัดชุดปฏิบัติการทั้งส่วนราชการฝ่ายพลเรือน ทหาร ตํารวจ มูลนิธิ อาสาสมัคร ประชาชนจิตอาสา เร่งเข้าคลี่คลายสถานการณ์ พร้อมทั้งดูแลความเป็นอยู่ของประชาชนในด้านต่าง ๆ ตลอดจนจัดตั้งโรงครัวพระราชทานในการประกอบอาหารเลี้ยง การแจกจ่ายถุงยังชีพตามวงรอบ เพื่อบรรเทาความเดือดร้อนของประชาชนจนกว่าสถานการณ์จะเข้าสู่ภาวะปกติ 4) หากสถานการณ์ในพื้นที่มีแนวโน้มรุนแรง ให้สั่งอพยพประชาชนในพื้นที่เสี่ยงภัยไปยังพื้นที่ปลอดภัยหรือศูนย์พักพิงที่จัดเตรียมไว้โดยทันที และให้ฝ่ายปกครอง กํานัน ผู้ใหญ่บ้าน ผู้บริหารองค์กรปกครองส่วนท้องถิ่น เครือข่ายอาสาสมัคร ประชาชนจิตอาสา เข้าดูแลให้ความช่วยเหลือประชาชนอย่างเป็นระบบ ควบคู่ไปกับมาตรการในการป้องกันและควบคุมโรคโควิด-19 5) สําหรับจังหวัดที่มีพื้นที่ติดชายทะเล ให้ฝ่ายปกครอง และองค์กรปกครองส่วนท้องถิ่น กําชับสถานประกอบการ โรงแรมในพื้นที่ชายทะเล เร่งสื่อสารให้นักท่องเที่ยวระมัดระวังและห้ามลงเล่นน้ําในช่วงที่มีคลื่นลมแรง พร้อมประสานการปฏิบัติกับหน่วยงานของกรมเจ้าท่า กองทัพเรือ ตํารวจน้ําในพื้นที่ ดําเนินมาตรการที่กําหนดในการนําเรือเข้าที่กําบังและห้ามการเดินเรือช่วงที่มีคลื่นลมแรงโดยเคร่งครัด
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ชมทีมวิจัยไทยคิดค้นเครื่องตรวจคัดกรองผู้ป่วยโควิด-19 วิเคราะห์จากลมหายใจ ช่วยลดขั้นตอน ลดการสัมผัสร่างกาย ลดระยะเวลา เพิ่มความปลอดภัยให้ประชาชน
วันอังคารที่ 16 สิงหาคม 2565
โฆษกรัฐบาลเผยนายกฯ ชมทีมวิจัยไทยคิดค้นเครื่องตรวจคัดกรองผู้ป่วยโควิด-19 วิเคราะห์จากลมหายใจ ช่วยลดขั้นตอน ลดการสัมผัสร่างกาย ลดระยะเวลา  เพิ่มความปลอดภัยให้ประชาชน
โฆษกรัฐบาลเผยนายกฯ ชมทีมวิจัยไทยคิดค้นเครื่องตรวจคัดกรองผู้ป่วยโควิด-19 วิเคราะห์จากลมหายใจ ช่วยลดขั้นตอน ลดการสัมผัสร่างกาย ลดระยะเวลา  เพิ่มความปลอดภัยให้ประชาชน
วันนี้ (16 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จของทีมวิจัยไทย ประสาความสําเร็จในการคิดค้นเครื่องตรวจคัดกรองผู้ป่วยโควิด-19 วิเคราะห์จากลมหายใจ โดยได้รับสนับสนุนทุนวิจัยจาก สํานักงานการวิจัยแห่งชาติ (วช.) ซึ่งทีมวิจัยได้นําความรู้จากเครื่องตรวจระดับน้ําตาลในกระแสเลือดโดยใช้ลมหายใจ ซึ่งใช้งานกับโรคเบาหวานมากว่า 10 ปี นํามาพัฒนาต่อยอดสร้างเป็นนวัตกรรมรูปแบบใหม่ ตรวจคัดกรองโควิด-19 สามารถรู้ผลได้เร็วภายใน 5 นาทีและให้ความแม่นยําสูงถึง 97% ถือเป็นเรื่องที่ดีต่อระบบสาธารณสุขและประชาชนทุกคน ทําให้ช่วยลดขั้นตอน ลดการสัมผัสร่างกาย ลดระยะเวลาและเพิ่มความปลอดภัยในแก่บุคลากรทางการแพทย์อีกด้วย ทั้งนี้ นายกรัฐมนตรียืนยันรัฐบาลให้ความสําคัญและพร้อมสนับสนุนงานวิจัย เพื่อช่วยให้อุตสาหกรรมทางการแพทย์ของไทยเติบโตและเป็นโอกาสในการพัฒนาเพื่ออนาคตต่อไป
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,508 ราย จําแนกเป็น ผู้ติดเชื้อในประเทศ 1,508 ราย และผู้ป่วยมาจากต่างประเทศ 0 ราย ผู้เสียชีวิตเพิ่มขึ้น 29 ราย ผู้ที่กําลังรักษาตัว 19,712 ราย และมียอดผู้ที่หายป่วยกลับบ้านแล้ว 2,023 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,400,161 ราย จํานวนผู้ที่หายป่วยสะสมจํานวน 2,403,503 ราย จํานวนผู้ป่วยปอดอักเสบรักษาตัวอยู่ในโรงพยาบาล 965 ราย
รัฐบาลไทย-ข่าวทำเนียบรัฐบาล-ดีอีเอส MOU ร่วม พม. พร้อม 28 หน่วยงาน บูรณาการงานป้องกันและแก้ไขปัญหาความรุนแรงต่อเด็ก สตรี และบุคคลในครอบครัว
วันศุกร์ที่ 17 กันยายน 2564
ดีอีเอส MOU ร่วม พม. พร้อม 28 หน่วยงาน บูรณาการงานป้องกันและแก้ไขปัญหาความรุนแรงต่อเด็ก สตรี และบุคคลในครอบครัว
ดีอีเอส MOU ร่วม พม. พร้อม 28 หน่วยงาน บูรณาการงานป้องกันและแก้ไขปัญหาความรุนแรงต่อเด็ก สตรี และบุคคลในครอบครัว
เมื่อวันที่ 17 กันยายน 2564 นางสาวสุกันยาณี ยะวิญชาญ ผู้ตรวจราชการกระทรวง ฯ ร่วมพิธีลงนามบันทึกข้อตกลงความร่วมมือการดําเนินงานป้องกันและแก้ไขปัญหาความรุนแรงต่อเด็ก สตรี และบุคคลในครอบครัว ผ่านสื่ออิเล็กทรอนิกส์ ณ ห้องประชุม MDES2 ชั้น 9 กระทรวงดิจิทัลเพื่อเศรษฐกิจและสังคม ทั้งนี้เป็นไปตามที่ กระทรวงการพัฒนาสังคมและความมั่นคงของมนุษย์ (พม.) ร่วมกับหน่วยงานที่เกี่ยวข้อง 28 หน่วยงาน จัดทําบันทึกข้อตกลงความร่วมมือดังกล่าว เพื่อขับเคลื่อนการดําเนินงานร่วมกับภาคีเครือข่ายที่มุ่งเน้นการทํางานแบบมีส่วนร่วมและบูรณาการ รวมทั้งขยายการดําเนินงานด้านความรุนแรงให้ครอบคลุมการช่วยเหลือ และคุ้มครองสิทธิไปยังกลุ่มเป้าหมายอื่นๆ ให้มากยิ่งขึ้น
*********************
รัฐบาลไทย-ข่าวทำเนียบรัฐบาล-รพ.ห้วยกระเจาเฉลิมพระเกียรติ ๘๐ พรรษา นำศาสตร์พระราชามาปรับใช้ในการดำเนินงาน สร้างความสมดุลชีวิตบุคลากร
วันพุธที่ 17 สิงหาคม 2565
รพ.ห้วยกระเจาเฉลิมพระเกียรติ ๘๐ พรรษา นําศาสตร์พระราชามาปรับใช้ในการดําเนินงาน สร้างความสมดุลชีวิตบุคลากร
องคมนตรี ตรวจเยี่ยมให้กําลังใจผู้ปฏิบัติงาน และติดตามความก้าวหน้าการพัฒนางานของโรงพยาบาลห้วยกระเจาเฉลิมพระเกียรติ ๘๐ พรรษา จังหวัดกาญจนบุรี ซึ่งมีการนําศาสตร์พระราชามาปรับใช้ร่วมกับการดําเนินงานของโรงพยาบาลและสร้างความสมดุลในการดําเนินชีวิตของบุคลากร
องคมนตรี ตรวจเยี่ยมให้กําลังใจผู้ปฏิบัติงาน และติดตามความก้าวหน้าการพัฒนางานของโรงพยาบาลห้วยกระเจาเฉลิมพระเกียรติ ๘๐ พรรษา จังหวัดกาญจนบุรี ซึ่งมีการนําศาสตร์พระราชามาปรับใช้ร่วมกับการดําเนินงานของโรงพยาบาลและสร้างความสมดุลในการดําเนินชีวิตของบุคลากร
วันนี้ (17 สิงหาคม 2565 ) ที่โรงพยาบาลห้วยกระเจาเฉลิมพระเกียรติ ๘๐ พรรษา จังหวัดกาญจนบุรี ศาสตราจารย์ นายแพทย์เกษม วัฒนชัย องคมนตรี ในฐานะรองประธานกรรมการมูลนิธิเทพรัตนเวชชานุกูล พร้อมด้วย นายแพทย์ชาติชาย กิติยานันท์ นายแพทย์สาธารณสุขจังหวัดกาญจนบุรี คณะผู้บริหาร และหน่วยงานที่เกี่ยวข้อง ตรวจเยี่ยมให้กําลังใจการปฏิบัติงานและติดตามความก้าวหน้าการพัฒนางานสําคัญของโรงพยาบาล พร้อมมอบของเยี่ยมให้กําลังใจผู้ป่วยที่มารับบริการ
นายแพทย์ชาติชาย กิติยานันท์ นายแพทย์สาธารณสุขจังหวัดกาญจนบุรี กล่าวว่า โรงพยาบาลห้วยกระเจาเฉลิมพระเกียรติ ๘๐ พรรษา เป็นโรงพยาบาลชุมชนขนาด 30 เตียง ได้รับพระมหากรุณาธิคุณจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานนามและเปิดอาคาร “ภูมิพัฒน์” เมื่อวันที่ 14 ก.ย. 2563 เพื่อเป็นศูนย์เรียนรู้ศาสตร์พระราชาของในหลวงรัชกาลที่ 9 ทั้งหลักปรัชญาเศรษฐกิจพอพียงและศาสตร์พระราชา อาทิ แปลงสาธิตปลูกผักอินทรีย์ เลี้ยงไก่ เลี้ยงปลา เพาะเห็ด ทําปุ๋ยหมักชีวภาพ และมีการนํามาปรับใช้ร่วมกับการดําเนินงานของโรงพยาบาล รวมถึงให้บุคลากรของโรงพยาบาลยึดเป็นแนวทางในการใช้ชีวิตให้สมดุล ส่งผลให้โรงพยาบาลได้รับการประเมินให้เป็นองค์กรคุณธรรมต้นแบบ
ในด้านการส่งเสริมสุขภาพและการดูแลรักษา ได้มีการดําเนินงานในรูปแบบคณะกรรมการ พชอ. ตั้งแต่ปี 2561 ต่อเนื่องมาจนถึงปัจจุบัน ได้รับเกียรติบัตรเป็น พชอ. ต้นแบบแห่งการเรียนรู้ของประเทศ โดยมีการดําเนินงานทั้งด้านสังคมและสาธารณสุข ได้แก่ ด้านยาเสพติด ด้านอาหารปลอดภัย การดูแลผู้สูงอายุระยะยาว ด้านการจัดการขยะ ด้านอุบัติเหตุจราจร และด้านโรคติดต่อ ซึ่งในช่วงสถานการณ์โรคโควิด 19 โรงพยาบาลได้ร่วมกับภาคีเครือข่ายบ้าน วัด โรงเรียน ดําเนินการคัดกรอง ค้นหาผู้ป่วยกลุ่มเสี่ยงให้เข้ารับการตรวจหาเชื้อทั้งเชิงรุกและเชิงรับ จัดตั้งศูนย์พักคอย 15 แห่ง พร้อมจัดระบบรับ-ส่งผู้ป่วยเข้าระบบการรักษา ทําให้ผู้ติดเชื้อได้รับการดูแลรักษาอย่างเหมาะสม รวมทั้งยังให้บริการฉีดวัคซีนจํานวน 17,175 คน คิดเป็นร้อยละ 82.47
นอกจากนี้ โรงพยาบาลห้วยกระเจาเฉลิมพระเกียรติฯ ได้นําระบบTelemedicine ผ่านอินเทอร์เน็ตความเร็วสูงมาใช้ในการคัดกรองโรคทางตา และให้คําปรึกษาด้านสุขภาพทางไกลในระดับโรงพยาบาลส่งเสริมสุขภาพตําบล จนถึงศูนย์เชี่ยวชาญเฉพาะด้าน โรคตา โรคผิวหนัง และพัฒนาการเด็ก
************************************ 17 สิงหาคม 2565
*********************************************
รัฐบาลไทย-ข่าวทำเนียบรัฐบาล-สธ. มอบป้าย COVID Free Setting รับรอง “เบตง” เมืองท่องเที่ยวปลอดภัย
วันอาทิตย์ที่ 8 พฤษภาคม 2565
สธ. มอบป้าย COVID Free Setting รับรอง “เบตง” เมืองท่องเที่ยวปลอดภัย
รัฐมนตรีช่วยว่าการกระทรวงสาธารณสุข ติดตามมาตรการ COVID Free Setting พร้อมมอบป้ายสัญลักษณ์แก่ ทะเลหมอกอัยเยอร์เวง, อุโมงค์ปิยะมิตร, สวนหมื่นบุปผา และท่าอากาศยานนานาชาติเบตง รับรองเป็นแหล่งท่องเที่ยวปลอดภัย สร้างความมั่นใจนักท่องเที่ยว
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวภายหลังลงพื้นที่ติดตามมาตรการความปลอดภัยสําหรับองค์กร (COVID Free Setting) ใน อ.เบตง จ.ยะลา ว่า กระทรวงสาธารณสุขให้ความสําคัญกับมาตรการ COVID Free Setting ซึ่งจะช่วยป้องกันและลดการติดเชื้อโควิด 19 โดยเฉพาะในองค์กรหรือสถานที่ที่ต้องมีการรวมตัวของคนจํานวนมาก ซึ่ง อ.เบตง เป็นเมืองเศรษฐกิจในเขตภาคใต้ มีแหล่งท่องเที่ยวทางธรรมชาติที่สวยงาม และมีการเดินทางที่สะดวก โดยหลังจากรัฐบาลได้ผ่อนคลายมาตรการเปิดประเทศต้อนรับนักท่องเที่ยว และเปิดเมืองเบตงเมื่อวันที่ 1 ธันวาคม 2564 ทําให้มีผู้เดินทางเข้ามาในพื้นที่มากขึ้น
ทั้งนี้ จากการลงพื้นที่พบว่าสถานที่ท่องเที่ยวสําคัญ รวมถึงท่าอากาศยานนานาชาติเบตง ได้ปฏิบัติตามมาตรการ COVID Free Setting เป็นอย่างดีโดยประเมินผ่านเกณฑ์ทั้ง 3 ด้าน คือ ด้านความปลอดภัยของสิ่งแวดล้อม (COVID Free Environment) มีการระบายอากาศที่ดี มีสุขอนามัยที่เหมาะสม สะอาด ปลอดภัย และมีการเว้นระยะห่าง ด้านความปลอดภัยของผู้ประกอบการ (COVID Free Personnel) พนักงานผู้ให้บริการได้รับการฉีดวัคซีนครบตามเกณฑ์ และตรวจ ATK เป็นประจํา และด้านความปลอดภัยของผู้ที่มาท่องเที่ยว (COVID Free Customer) ที่ให้ความร่วมมือปฎิบัติตามมาตรการของสถานประกอบการ จึงได้มอบป้ายสัญลักษณ์ COVID Free Setting ให้กับ ทะเลหมอกอัยเยอร์เวง, อุโมงค์ปิยะมิตร, สวนหมื่นบุปผา และท่าอากาศยานนานาชาติเบตง เพื่อรับรองมาตรฐานความปลอดภัย สร้างความมั่นใจให้กับนักท่องเที่ยวและผู้ที่เดินทางเข้าพื้นที่ ซึ่งจะส่งผลให้ภาคเศรษฐกิจกลับมาฟื้นตัวอีกครั้ง
****************************************** 8 พฤษภาคม 2565
รัฐบาลไทย-ข่าวทำเนียบรัฐบาล-สธ.-ศธ. จัด “สบช.สัญจร” เพิ่มโอกาสทางการศึกษาสาขาวิทยาศาสตร์สุขภาพแก่นักเรียนมัธยมในเขตสุขภาพที่ 6
วันจันทร์ที่ 22 พฤศจิกายน 2564
สธ.-ศธ. จัด “สบช.สัญจร” เพิ่มโอกาสทางการศึกษาสาขาวิทยาศาสตร์สุขภาพแก่นักเรียนมัธยมในเขตสุขภาพที่ 6
กระทรวงสาธารณสุข โดย สถาบันพระบรมราชชนก ร่วมกับ 61 โรงเรียนเครือข่ายส่งเสริมประสิทธิภาพการจัดการมัธยมศึกษา ในเขตสุขภาพที่  6 ลงนามความร่วมมือทางวิชาการพัฒนาการศึกษาและพัฒนาสุขภาพของผู้เรียนทุกช่วงวัย ผ่านโครงการ “สบช.สัญจร” ปี 2565
กระทรวงสาธารณสุข โดย สถาบันพระบรมราชชนก ร่วมกับ 61 โรงเรียนเครือข่ายส่งเสริมประสิทธิภาพการจัดการมัธยมศึกษา ในเขตสุขภาพที่ 6 ลงนามความร่วมมือทางวิชาการพัฒนาการศึกษาและพัฒนาสุขภาพของผู้เรียนทุกช่วงวัย ผ่านโครงการ “สบช.สัญจร” ปี 2565 ส่งมอบโอกาสทางการศึกษาในระดับอุดมศึกษาสาขาวิชาวิทยาศาสตร์สุขภาพ แก่นักเรียนในท้องถิ่นห่างไกลทุรกันดาร
วันนี้ (22 พฤศจิกายน 2564) ที่ โรงเรียนวัดป่าประดู่ อําเภอเมือง จังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานและร่วมลงนามความร่วมมือในการพัฒนาการศึกษาและพัฒนาสุขภาพของผู้เรียนทุกช่วงวัย ผ่านโครงการ “สบช.สัญจร” ปี 2565 ระหว่างสถาบันพระบรมราชชนก กระทรวงสาธารณสุข โดยศ.พิเศษ ดร.นพ.วิชัย เทียนถาวร อธิการบดีสถาบันพระบรมราชชนก และโรงเรียนเครือข่ายส่งเสริมประสิทธิภาพการจัดการมัธยมศึกษาในเขตสุขภาพที่ 6 กระทรวงศึกษาธิการ โดยมีผู้อํานวยการโรงเรียนทั้ง 61 แห่ง ร่วมลงนาม
ดร.สาธิต กล่าวว่า กระทรวงสาธารณสุขและกระทรวงศึกษาธิการ จัดทําโครงการ “สบช.สัญจร” ขึ้นเพื่อให้นักเรียนในท้องถิ่นห่างไกลทุรกันดารได้มีโอกาสเข้าศึกษาในสาขาวิทยาศาสตร์สุขภาพ ของสถานศึกษาในสังกัดสถาบันพระบรมราชชนก เพื่อเป็นกําลังคนด้านสาธารณสุขรองรับการดูแลสุขภาพประชาชนในอนาคต รวมถึงเป็นการสร้างความเสมอภาคทางการศึกษาให้เกิดขึ้นในสังคม ที่ผ่านมาได้ร่วมมือกับเครือข่ายส่งเสริมประสิทธิภาพการจัดการมัธยมศึกษา ในเขตสุขภาพที่ 1, 2, 3, 4, 5 และ 9 ไปแล้ว และครั้งนี้ เป็นความร่วมมือกับโรงเรียนในพื้นที่เขตสุขภาพที่ 6 ได้แก่ ชลบุรี ระยอง จันทบุรี ตราด จํานวน 61 โรงเรียน
สําหรับในปีการศึกษา 2565 สถาบันพระบรมราชชนก ได้จัดสรรที่นั่งเข้าศึกษาให้กับนักเรียนในคณะพยาบาลศาสตร์ 4 คน และคณะสาธารณสุขศาสตร์และสหเวชศาสตร์ 1 คนต่อโรงเรียน มีเป้าหมายครอบคลุมโรงเรียนมัธยมศึกษาตอนปลายทั่วประเทศ 900 โรงเรียน รับนักศึกษาทั้งสิ้น 7,000 คน
****************************** 22 พฤศจิกายน 2564
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" อวยพรเนื่องในเทศกาลตรุษจีน "ขอให้ทุกคน สุข สมหวัง สุขภาพแข็งแรง" เชิญชวนทุกคนร่วมฉลองเทศกาล อย่างมีความรับผิดชอบต่อตนเอง ครอบครัว และสังคมช่วงโควิด-19
วันอังคารที่ 1 กุมภาพันธ์ 2565
โฆษกรัฐบาลเผย "นายกฯ" อวยพรเนื่องในเทศกาลตรุษจีน "ขอให้ทุกคน สุข สมหวัง สุขภาพแข็งแรง" เชิญชวนทุกคนร่วมฉลองเทศกาล อย่างมีความรับผิดชอบต่อตนเอง ครอบครัว และสังคมช่วงโควิด-19
โฆษกรัฐบาลเผย "นายกฯ" อวยพรเนื่องในเทศกาลตรุษจีน "ขอให้ทุกคน สุข สมหวัง สุขภาพแข็งแรง" เชิญชวนทุกคนร่วมฉลองเทศกาล อย่างมีความรับผิดชอบต่อตนเอง ครอบครัว และสังคมช่วงโควิด-19
วันที่ 1 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวอวยพรพี่น้องคนไทย เชื้อสายจีน และประชาชนคนไทยทุกคน เนื่องในเทศกาลตรุษจีน "ขอให้ทุกคนมีความสุข สมหวัง และสุขภาพแข็งแรง" พร้อมยังฝากกําชับว่า ประเทศไทยยังอยู่ในช่วงการแพร่ระบาดของโควิด-19 ในขณะนี้ยังคงต้องเฝ้าระวังอย่างใกล้ชิด โดยเฉพาะอย่างยิ่งในช่วงเทศกาลต่าง ๆ ที่ต้องให้ความสําคัญคือ สวมหน้ากากอนามัย การเว้นระยะห่าง หมั่นล้างมือ และควรตรวจ ATK ทั้งก่อนและหลังการรวมตัว หรือพบปะสังสรรค์ในครอบครัว ย้ําต้องระมัดระวังขณะทานอาหารร่วมกัน เนื่องจากโควิด-19 สายพันธุ์โอไมครอนสามารถติดเชื้อได้ค่อนข้างง่าย อาจทําให้เกิดความเสี่ยงในการรับ/แพร่กระจายเชื้อไวรัสโควิด-19 ได้ จึงหวังว่าทุกคนจะเฉลิมฉลองทุกเทศกาล อย่างมีความรับผิดชอบต่อตนเอง ครอบครัว และสังคมด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 7,422 ราย จําแนกเป็น ผู้ติดเชื้อในประเทศ 7,161 ราย และผู้ป่วยมาจากต่างประเทศ 261 ราย นผู้เสียชีวิตเพิ่มขึ้น 12 ราย ผู้ที่กําลังรักษาตัว 83,014 ราย และมียอดผู้ที่หายป่วยกลับบ้านแล้ว 8,715 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 224,529 ราย จํานวนผู้ที่หายป่วยสะสมจํานวน 174,271 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 2564- 30 ม.ค. 2565 รวม 116,002,932 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 52,290,140 ราย ผู้ได้รับวัคซีนเข็มที่ 2 สะสม 48,582,903 ราย ผู้ได้รับวัคซีนเข็มที่ 3 สะสม 14,141,210 ราย และผู้ได้รับวัคซีนเข็มที่ 4 สะสม 988,679 ราย
------------------------
รัฐบาลไทย-ข่าวทำเนียบรัฐบาล-โฆษกรัฐบาลปัดรัฐบาลบริหารล้มเหลว-สอบตก ย้อนฝ่ายค้านหันมองตัวเอง เสนอสิ่งที่เป็นประโยชน์ต่อประเทศหรือไม่ แขวะเขวี้ยงงูไม่พ้นคอ อดีตนายกฯ อ่านโพยตอบสภาฯ ผิดๆ ถูกๆ
วันพุธที่ 12 มกราคม 2565
โฆษกรัฐบาลปัดรัฐบาลบริหารล้มเหลว-สอบตก ย้อนฝ่ายค้านหันมองตัวเอง เสนอสิ่งที่เป็นประโยชน์ต่อประเทศหรือไม่ แขวะเขวี้ยงงูไม่พ้นคอ อดีตนายกฯ อ่านโพยตอบสภาฯ ผิดๆ ถูกๆ
โฆษกรัฐบาลปัดรัฐบาลบริหารล้มเหลว-สอบตก ย้อนฝ่ายค้านหันมองตัวเอง เสนอสิ่งที่เป็นประโยชน์ต่อประเทศหรือไม่ แขวะเขวี้ยงงูไม่พ้นคอ อดีตนายกฯ อ่านโพยตอบสภาฯ ผิดๆ ถูกๆ เหน็บเสนอแนะเก่ง แต่ตอนตัวเองทํากลับทําไม่ได้ เตือนระวังแพ้เลือกตั้งสมัยหน้า
วันที่ 12 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายประเสริฐ จันทรรวงทอง ส.ส.นครราชสีมา และเลขาธิการพรรคเพื่อไทย ระบุว่า รัฐบาลล้มเหลวในการแก้ปัญหาประเทศในทุกมิติว่า รัฐบาลภายใต้การบริหารงานของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ดําเนินนโยบายโดยรับฟังความเห็นจากผู้เชี่ยวชาญที่เกี่ยวข้องทุกเรื่อง ถ้าหากฝ่ายค้านมองว่ารัฐบาลไม่ยอมรับฟังฝ่ายค้านนั้น ฝ่ายค้านควรจะหันกลับไปมองตัวเองก่อนว่า ได้เสนอสิ่งที่เป็นประโยชน์ต่อประเทศจริงหรือไม่ หรือแค่จ้องดิสเครดิตรัฐบาลไปวัน ๆ เท่านั้น อย่างไรก็ตาม สําหรับการอภิปรายโดยไม่ลงมติตามมาตรา 152 นั้น รัฐบาลพร้อมที่จะชี้แจง ซึ่งที่ผ่านมาท่านนายกฯ ชี้แจงด้วยข้อมูล ข้อเท็จจริงได้อย่างชัดเจน ต่างจากอดีตนายกฯ ของพรรคเพื่อไทย ที่ตอบตามโพยของคนที่เขียนมาให้ แต่ด้วยความที่ไม่รู้เรื่องการแก้ไขปัญหานั้นจริ งๆ จึงอ่านผิดอ่านถูกและตอบไม่ตรงคําถาม จนกลายเป็นเรื่องที่ถูกพูดและนําไปทําเป็นคลิปล้อเลียนมากมายมาแล้ว เข้าทํานองเขวี้ยงงูไม่พ้นคอ
ส่วนกรณีที่ระบุว่ารัฐบาลสอบตกทั้งทีมนั้น นายธนกร กล่าวว่า พล.อ.ประยุทธ์พร้อมรับฟังข้อเสนอแนะที่เป็นประโยชน์ต่อประเทศเสมอ จึงมีผู้เชี่ยวชาญในแต่ละด้านเข้ามาช่วยงานมากมาย ซึ่งต่างจากฝ่ายค้านที่ยังคงอวดฉลาด คิดว่าสิ่งที่ตัวเองแนะนําเป็นประโยชน์ต่อประเทศอยู่ฝ่ายเดียว โดยไม่เคยหันกลับไปมองความเสียหายจากการทุจริตที่รัฐบาลตัวเองเคยทําไว้ พฤติกรรมแบบนี้ต่างหากที่เรียกว่าสอบตกและไร้ความรับผิดชอบ หากรัฐบาลพรรคเพื่อไทยในขณะนั้นตั้งใจทํางานเพื่อประชาชนจริง เศรษฐกิจของประเทศคงดีกว่านี้ไปนานแล้ว เข้าทํานองว่า ดีแต่พูด แต่พอสมัยที่ตัวเองได้บริหารประเทศกลับทําไม่ได้อย่างที่ปากพูด เป็นการประจานว่าพรรคเพื่อไทยไร้ความสามารถในการบริหารเศรษฐกิจของประเทศโดยสิ้นเชิง ซึ่งหากเป็นแบบนี้ต่อไป อย่าว่าแต่เอาชนะรัฐบาลในการเลือกตั้งสมัยหน้าเลย แค่เอาชนะพรรคฝ่ายค้านด้วยกันเองก็ยังลําบาก
รัฐบาลไทย-ข่าวทำเนียบรัฐบาล-ครม. เคาะจัดซื้อวัคซีนไฟเซอร์เพิ่มเติม 30 ล้านโดส เล็งส่งมอบตั้งแต่ไตรมาสแรกของปี 2565 อาจได้วัคซีน Gen ใหม่ที่อยู่ระหว่างการพัฒนาสำหรับฉีดในเด็ก
วันอังคารที่ 23 พฤศจิกายน 2564
ครม. เคาะจัดซื้อวัคซีนไฟเซอร์เพิ่มเติม 30 ล้านโดส เล็งส่งมอบตั้งแต่ไตรมาสแรกของปี 2565  อาจได้วัคซีน Gen ใหม่ที่อยู่ระหว่างการพัฒนาสําหรับฉีดในเด็ก
ครม. เคาะจัดซื้อวัคซีนไฟเซอร์เพิ่มเติม 30 ล้านโดส เล็งส่งมอบตั้งแต่ไตรมาสแรกของปี 2565  อาจได้วัคซีน Gen ใหม่ที่อยู่ระหว่างการพัฒนาสําหรับฉีดในเด็ก
วันนี้ (23 พ.ย. 2564) นายธนกร วังบุญคงชนะ โฆษกประจําสํานักนายกรัฐมนตรี เผยว่า คณะรัฐมนตรีมีมติรับทราบการจัดซื้อวัคซีนป้องกันโรคติดเชื้อไวรัสโคโรนา 2019 (โควิด-19) สําหรับปี 2565 จาก บริษัท ไฟเซอร์ จํากัด (Pfizer) เพิ่มเติม จํานวน 30 ล้านโดส และเห็นชอบการลงนามในสัญญา Third Amendment to Manufacturing and Supply Agreement ระหว่างกรมควบคุมโรคและ บริษัท ไฟเซอร์ จํากัด โดยให้อธิบดีกรมควบคุมโรคเป็นผู้มีอํานาจลงนามในสัญญาดังกล่าว ตามที่กระทรวงสาธารณสุข เสนอ
โฆษกประจําสํานักนายกรัฐมนตรี กล่าวว่า ที่ผ่านมากรมควบคุมโรคได้ดําเนินการเจรจาจัดหาวัคซีนเพิ่มเติมอย่างต่อเนื่อง โดย บจ.ไฟเซอร์ จะจัดหาวัคซีน Pfizer เพิ่มเติมจํานวน 30 ล้านโดส โดยมีกําหนดส่งมอบในไตรมาสที่ 1 – 3 ของปี 2565 ซึ่งครอบคลุมกรณีที่ บจ.ไฟเซอร์ได้รับอนุญาตให้เปลี่ยนแปลงวัคซีนในประเทศไทย (Adapted Product) จากวัคซีนที่ใช้อยู่ในปัจจุบันให้เป็นวัคซีนที่มีการพัฒนาใหม่เมื่อมีการพัฒนาสําเร็จ เป็นวัคซีน Gen ใหม่ที่เป็นวัคซีนสําหรับเด็ก ทั้งนี้ การดําเนินการจัดซื้อวัคซีนเป็นตามสัญญา Manufacturing and Supply Agreement ที่เป็นสัญญาหลัก ทําให้มีจํานวนวัคซีนที่ประเทศไทยจัดซื้อจาก บจ.ไฟเซอร์ รวมทั้งสิ้น 60 ล้านโดส
“การดําเนินการจัดซื้อวัคซีน Pfizer เพิ่มเติมเป็นไปตามแผนการจัดหาวัคซีนของประเทศไทย ที่ผ่านความเห็นชอบจาก ศบค. ด้วยแล้ว ” นายธนกรฯ กล่าว
--------------------
รัฐบาลไทย-ข่าวทำเนียบรัฐบาล-ผู้นำแรงงาน แห่ขอบคุณให้กำลังใจ ลุงตู่ ลุงป้อม ผ่าน รมว.เฮ้ง ที่ช่วยเหลือเยียวยายามวิกฤต
วันพุธที่ 18 สิงหาคม 2564
ผู้นําแรงงาน แห่ขอบคุณให้กําลังใจ ลุงตู่ ลุงป้อม ผ่าน รมว.เฮ้ง ที่ช่วยเหลือเยียวยายามวิกฤต
ผู้นําแรงงาน แห่ขอบคุณให้กําลังใจ ลุงตู่ ลุงป้อม ผ่าน รมว.เฮ้ง ที่ช่วยเหลือเยียวยายามวิกฤต
เมื่อวันที่18สิงหาคม2564ผู้นํากลุ่มแรงงานนําโดยนายวิฑูรย์แนวพานิชนายกสมาคมการค้าแท็กซี่ไทยนางฐนิวรรณกุลมงคลนายกสมาคมภัตตาคารและนางญาดาพรเพชรรัมภานายกชมรมหาบเร่แผงลอยกรุงเทพมหานครได้เข้าพบนายสุชาติชมกลิ่นรัฐมนตรีว่าการกระทรวงแรงงานเพื่อมอบของที่ระลึกและกล่าวขอบคุณพล.อ.ประยุทธ์จันทร์โอชานายกรัฐมนตรีพล.อ.ประวิตรวงษ์สุวรรณรองนายกรัฐมนตรีผ่านทางนายสุชาติชมกลิ่นรมว.แรงงานในโอกาสที่ได้ให้ความช่วยเหลือเยียวยาแรงงานทั้ง3กลุ่มที่ได้รับผลกระทบจากโควิด-19ณบริเวณด้านล่างอาคารกระทรวงแรงงานโดยมีนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนายสุเทพชิตยวงษ์เลขานุการรัฐมนตรีว่าการกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วย
นายวิฑูรย์แนวพานิชนายกสมาคมการค้าแท็กซี่ไทยกล่าวว่าผมเองเป็นแกนนําของแท็กซี่มาโดยตลอดได้ทําเรื่องถึงนายกรัฐมนตรีและรัฐมนตรีหลายกระทรวงและได้ยื่นหนังสือขอความช่วยเหลือไปซึ่งในส่วนของกระทรวงแรงงานเราอยากให้คนขับรถแท็กซี่ได้เข้าสู่มาตรา40และท่านรัฐมนตรีสุชาติชมกลิ่นได้ทราบเรื่องจึงรับเรื่องของแท็กซี่ที่จะเป็นธุระในการแก้ไขปัญหาให้ขณะนี้อยู่ระหว่างดําเนินการได้ไปบางส่วนโดยเฉพาะท่านได้มอบข้าวสารอาหารแห้งให้กลุ่มแท็กซี่ไปแล้วเกือบ10,000คนเพื่อบรรเทาผลกระทบจากโควิด-19และทราบว่าท่านต้องมีภาระหน้าที่ค่อนข้างมากในการดูแลพี่น้องผู้ใช้แรงงานจึงได้มาให้กําลังใจท่านรัฐมนตรีสุชาติในวันนี้
นางญาดาพรเพชรรัมภานายกชมรมหาบเร่แผงลอยกรุงเทพมหานครกล่าวว่าวันนี้ทางชมรมหาบเร่แผงลอยกรุงเทพมหานครมาขอบคุณท่านนายกรัฐมนตรีขอบคุณท่านรองนายกรัฐมนตรีพล.อ.ประวิตรวงษ์สุวรรณและมาให้กําลังใจท่านสุชาติชมกลิ่นรมว.แรงงานเราในฐานะกลุ่มรากหญ้ากลุ่มเปราะบางกลุ่มเราได้โอกาสในการเข้าร่วมโครงการปันน้ําใจร้านค้าสู่แรงงานเพื่อจัดทําข้าวกล่องส่งแคมป์คนงานเราเห็นการทํางานที่เข้าถึงกลุ่มเราเราจึงอยากแสดงให้สาธารณชนรับรู้ว่าเรามาให้กําลังใจและปกป้องคนดีที่ทํางานเพื่อประเทศชาติ
นางฐนิวรรณกุลมงคลนายกสมาคมภัตตาคารไทยกล่าวว่าขอบคุณท่านนายกรัฐมนตรีท่านรองนายกรัฐมนตรีพล.อ.ประวิตรวงษ์สุวรรณที่ห่วงใยผู้ประกอบการร้านอาหารจากผลกระทบโควิด-19และท่านรัฐมนตรีสุชาติชมกลิ่นที่ลงมาดูแลแก้ไขปัญหาด้วยตนเองอย่างรวดเร็วเนื่องจากพวกเราผู้ประกอบการร้านค้าร้านอาหารได้รับผลกระทบต้องปิดกิจการกันเป็นจํานวนมากรู้สึกดีใจที่ได้รับการช่วยเหลือเยียวยาจากรัฐให้ธุรกิจเดินได้วันนี้พวกเราจึงมาให้กําลังใจท่านเพื่อให้ท่านได้ทํางานเพื่อเกิดประโยชน์กับพี่น้องแรงงานต่อไป
+++++++++++++++++++
กองเผยแพร่และประชาสัมพันธ์
18สิงหาคม2564
รัฐบาลไทย-ข่าวทำเนียบรัฐบาล-สธ.จัดสัปดาห์รณรงค์ฉีดวัคซีนกลุ่ม 608 แนะลูกหลานคลีนตัวเอง 1 สัปดาห์ก่อนกลับบ้านสงกรานต์
วันอังคารที่ 15 มีนาคม 2565
สธ.จัดสัปดาห์รณรงค์ฉีดวัคซีนกลุ่ม 608 แนะลูกหลานคลีนตัวเอง 1 สัปดาห์ก่อนกลับบ้านสงกรานต์
ปลัดกระทรวงสาธารณสุข ห่วง “ผู้สูงอายุ” เสียชีวิตจากโควิดมากกว่ากลุ่มอื่น เร่งจัดสัปดาห์รณรงค์ฉีดวัคซีนกลุ่ม 608 วันที่ 21-31 มีนาคมนี้ เน้นฉีดเข็มกระตุ้น พร้อม เปิดทางให้เลือกฉีดไฟเซอร์เข็ม 3 แบบครึ่งโดสได้ ช่วยลดผลข้างเคียง
ปลัดกระทรวงสาธารณสุข ห่วง “ผู้สูงอายุ” เสียชีวิตจากโควิดมากกว่ากลุ่มอื่น เร่งจัดสัปดาห์รณรงค์ฉีดวัคซีนกลุ่ม 608 วันที่ 21-31 มีนาคมนี้ เน้นฉีดเข็มกระตุ้น พร้อม เปิดทางให้เลือกฉีดไฟเซอร์เข็ม 3 แบบครึ่งโดสได้ ช่วยลดผลข้างเคียง ส่วนลูกหลานแนะทําตัวเองให้ปลอดเชื้อ 1 สัปดาห์ก่อนกลับบ้านสงกรานต์ งดรวมกลุ่มสังสรรค์/ไปสถานที่แออัด และตรวจ ATK ก่อนเดินทาง
วันนี้ (15 มีนาคม 2565) นพ.เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ขณะนี้ผู้เสียชีวิตจากโรคโควิด 19 สายพันธุ์โอมิครอน ส่วนใหญ่เป็นผู้สูงอายุและมีโรคประจําตัว โดยเฉพาะอายุ 70 ปีขึ้นไปมีอัตราเสียชีวิตสูงถึง 7.5% โดยวันนี้มีรายงานผู้เสียชีวิต 70 ราย พบว่า 47 ราย อายุเกิน 70 ปี ขณะที่ 52 รายได้รับวัคซีนไม่ครบ ทั้งนี้ ภาพรวมทั้งประเทศ ผู้สูงอายุ 60 ปีขึ้นไปฉีดวัคซีนโควิด 19 เข็มแรกแล้ว 83% เข็มสอง 78.8% ส่วนเข็มสามฉีดได้เพียง 32% จึงต้องเร่งรณรงค์ฉีดวัคซีนในกลุ่ม 608 หากฉีดครอบคลุมได้มากขึ้นจะช่วยลดอัตราป่วยและเสียชีวิตลงได้ โดยช่วงก่อนเทศกาลสงกรานต์ที่จะมีการเดินทางกลับภูมิลําเนาจํานวนมาก กระทรวงสาธารณสุขจะเร่งสร้างความปลอดภัยแก่กลุ่มนี้ 2 เรื่อง เรื่องแรกคือ การจัดสัปดาห์รณรงค์ฉีดวัคซีนกลุ่ม 608 (save 608) ระหว่างวันที่ 21-31 มีนาคม 2565 โดยจะเน้นการฉีดเข็มกระตุ้น รวมถึงการฉีดเข็มแรกและเข็มสอง โดยจะเร่งฉีดให้ได้มากที่สุด
“แต่ละจังหวัดมีการฉีดเข็มสามในผู้สูงอายุไม่เท่ากัน บางจังหวัดได้มาก บางจังหวัดยังได้น้อย ได้มอบหมายให้รองปลัดกระทรวงสาธารณสุขวางเป้าหมายการฉีดวัคซีนแต่ละจังหวัดให้ได้มากที่สุด โดยพิจารณาจากศักยภาพการฉีดในช่วง 10 วันที่จะรณรงค์ นอกจากนี้ ผู้สูงอายุที่อาจมีความกังวลเรื่องผลข้างเคียงจากการฉีดวัคซีน จะเปิดให้เลือกรับวัคซีนไฟเซอร์เข็ม 3 แบบครึ่งโดสได้ ซึ่งยังกระตุ้นภูมิได้ดีแต่จะช่วยลดปัญหาเรื่องผลข้างเคียงที่อาจเกิดขึ้น รวมถึงประชาชนทั่วไปที่ถึงกําหนดฉีดวัคซีนเข็ม 4 ก็สามารถเลือกฉีดไฟเซอร์แบบครึ่งโดสได้เช่นกัน” นพ.เกียรติภูมิกล่าว
นพ.เกียรติภูมิ กล่าวต่อว่า สําหรับอีกเรื่องคือ การแนะนําให้ลูกหลานที่จะเดินทางกลับบ้านช่วงสงกรานต์ ทําตัวเองให้ปลอดจากเชื้อโควิด 19 (Self Clean Up) โดยระมัดระวังตนเองช่วง 1 สัปดาห์ก่อนเดินทางกลับไม่ควรรวมกลุ่มสังสรรค์ พบปะผู้คนจํานวนมาก หรือเข้าไปยังสถานที่เสี่ยง/แออัด และก่อนเดินทางกลับควรตรวจ ATK เพื่อคัดกรองตนเองให้เกิดความปลอดภัยมากที่สุด ลดความเสี่ยงนําเชื้อกลับไปแพร่ให้ผู้สูงอายุที่บ้าน
************************************ 15 มีนาคม 2565